Document ID: 31990D0212

Padomes Lēmums
(1990. gada 23. aprīlis),
ar ko groza Lēmumu 77/271/Euratom par to, kā īstenot Lēmumu 77/270/Euratom, ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu
(90/212/Euratom)
EIROPAS KOPIENU PADOME,
ņemot vērā Eiropas Atomenerģijas kopienas dibināšanas līgumu,
ņemot vērā Padomes Lēmumu 77/270/Euratom (1977. gada 29. marts), ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu [1], un jo īpaši tā 1. pantu,
ņemot vērā Komisijas priekšlikumu,
tā kā veikto darījumu kopvērtība sasniegusi 2800 miljonus ECU, kā paredzēts Lēmumā 77/271/Euratom [2], kurā jaunākie grozījumi izdarīti ar Lēmumu 85/537/Euratom [3];
tā kā kodolenerģijai ir liela nozīme kopējā Kopienas energoapgādē, un šajā nozarē būtu jāveic ievērojami ieguldījumi kā ražošanas posmā, ņemot vērā drošības prasības, tā turpmākos posmos, īpaši attiecībā uz atkārtotu pārstrādi un atkritumu glabāšanu;
tā kā saskaņā ar gūto pieredzi par 1000 miljoniem ECU ir jāpalielina to aizņēmumu kopsumma, par kuriem Komisija var slēgt līgumus Eiropas Atomenerģijas kopienas vārdā;
tā kā tādēļ jāgroza Lēmums 77/271/Euratom,
IR PIEŅĒMUSI ŠO LĒMUMU.
Vienīgais pants
Lēmuma 77/271/Euratom Vienīgo pantu aizstāj ar šādu pantu:
"Vienīgais pants
Lēmuma 77/270/Euratom 1. pantā paredzēto aizņēmumu līgumu kopējā summa attiecībā uz pamatsummām nepārsniedz 4000 miljonus ECU.
Kad veikto darbību kopvērtība sasniedz 3800 miljonus ECU, Komisija informē Padomi, kas pēc Komisijas priekšlikuma iespējami īsā laikā ar vienprātīgu lēmumu lemj par jaunas summas noteikšanu."
Luksemburgā, 1990. gada 23. aprīlī

Labels: 2
15
14